บลจ.แอสเซทพลัสลงทุน6เดือนจ่าย3.2%
บลจ. แอสเซท พลัส เปิดขายและรับซื้อคืนรอบใหม่ กองทุน ASP-TFIXED1 ลงทุนตราสารหนี้ใน-นอก 6 เดือน
6 ก.พ. 2555

บลจ. แอสเซท พลัส เปิดขายและรับซื้อคืนรอบใหม่ กองทุน ASP-TFIXED1 ลงทุนตราสารหนี้ใน-นอก 6 เดือน 
น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการขายและการตลาด บริษัทหลักทรัพย์จัดการกองทุน (บลจ.) แอสเซท พลัส เปิดเผยว่า ในวันที่ 8 ก.พ.นี้ บริษัทจะเปิดขายและรับซื้อคืนรอบใหม่ (Rollover) กองทุนเปิดแอสเซทพลัสตราสารหนี้ทวีทรัพย์ 1 (ASP-TFIXED1) ซึ่งเป็นกองทุนตราสารหนี้ที่เปิดขายทุกรอบ 6 เดือน รอบการลงทุนนี้จะลงทุนในพันธบัตรรัฐบาล ตราสารหนี้ไทย และตราสารหนี้ในกลุ่มประเทศเอเชีย อายุประมาณ 6 เดือน ผลตอบแทนประมาณ 3.2% ต่อปี 
สำหรับนโยบายการลงทุนของบริษัทยังเน้นตราสารหนี้ที่มีความเสี่ยงต่ำ ระยะเวลาลงทุนประมาณ 3-6 เดือน เพื่อรอความชัดเจนของนโยบายทางการเงินและทิศทางอัตราดอกเบี้ย และไม่เสียโอกาสของผลตอบแทนหากธนาคารแห่งประเทศไทยมีมุมมองปรับขึ้นอัตราดอกเบี้ยนโยบาย เพื่อชะลอเงินเฟ้อที่มีแนวโน้มปรับขึ้นได้ในครึ่งปีหลัง